**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Relații Publice Nr. înregistrare: 18567/13.05.2025**

**Comunicat de presă**

Adolescenți dați dispăruți, găsiți de polițiști locali în miez de noapte 🚨 👮‍♂️ 🌙

Substanțe suspecte descoperite asupra unuia dintre ei

În noaptea de 12/13 mai, în jurul orei 00:45, un echipaj al Serviciului de Ordine și Liniște Publică din cadrul Poliției Locale Brașov, aflat în patrulare în zona Noua–Răcădău, a observat patru tineri în apropierea unei spălătorii auto de pe strada Carpaților.

În urma legitimării și a verificărilor efectuate, polițiștii locali au constatat că doi dintre aceștia figurau ca persoane dispărute, semnalate de o casă de tip familial încă din data de 6 mai. Mai mult, asupra unuia dintre adolescenți a fost găsită o folie ce conținea resturi vegetale de culoare maro, cu miros înțepător, alături de un pachet de foițe, posibil utilizate pentru consumul de substanțe interzise.

Cei doi minori au fost preluați de reprezentanții DGASPC Brașov, contactați de polițiștii locali, iar articolele găsite au fost predate Secției 4 Poliție a Municipiului Brașov, în vederea continuării cercetărilor.